**До**

 **проф. д-р Светла Бъчварова**

 **Председател . на Комисията по земеделие и храни . към Народното събрание**

**Предложения за изменение и допълнение на текстове от проект за ЗАКОН ЗА ЗАЩИТА НА РАСТЕНИЯТА**

**свързани с опазването на пчелните семейства.**

**Уважаема Професор Бъчварова,**

През последните години при извършване на мероприятия свързани с третиране на земеделски площи с продукти за растителна защита, биват унищожавани десетки хиляди пчелни семейства. Нанасят се и непоправими щети на пчелните семейства водещи до загуба на летящите пчели, предразполагащо развитието на опасни заболявания по пчелите и пилото. Загубите за сектора са сериозни. Стотици пчелари биват лишавани от поминъка си и търпят невъзвратими загуби. Сега действащата нормативна уредба не е в състояние да реши този сериозен проблем. Отговорността е размита, системата е тромава и неработеща. Пчеларите не получават дори частично възмездие за претърпените загуби. Налице е и висока доза арогантност и ниско ниво на компетентност, както от страна на собствениците на земеделски земи и арендаторите, така и от обслужващите ги агроспециалисти. България е единствената страна в Европа, която не прилага достатъчно строги мерки за опазването на пчелните семейства от отравяне, а липсата на такива стимулира нарушителите.

Поради изброените причини настояваме законодателя да предприеме съответните мерки за трайно решаване на този проблем.

Във връзка с предстоящото приемане на ЗАКОН ЗА ЗАЩИТА НА РАСТЕНИЯТА, съществува добра възможност със съдействието на пчеларските организации да се постигне до голяма степен решаването на проблемите по опазването на пчелните семейства от отравяне.

 За това настояваме да бъдат разгледани следните предложения, към които прибавяме и съответните мотиви:

 **- Предлагаме режимът за извършване на мероприятия свързани с третиране на земеделски площи с продукти за растителна защита да стане разрешителен.**

**-В текстовете на Наредбите, започване на самото третиране с препарати да е след потвърждение на искано разрешение, последвано от взети мерки за опазване здравето и живота на хората, пчелите и животните.**

**- След приемане на този Закон, в определен срок да се извършат нужните корекции в Наредбите , със съдействието на представители от бранша на пчеларите.** *(Мотивите ни по предложенията са, че по този начин обработващите земеделски земи, собствениците и арендаторите ще бъдат заинтерисовани да изпълняват, Чл. 32 и Чл. 33 от Закона за пчеларството и разпоредбите на Наредба № 15 от 2004 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности. Досега съществуващите практики доказаха, че са неефективни и тези изисквания не се спазват.*

 **1-В закона навсякъде където се упоменава безопасност за хората и животните, да се добави и „пчелите”.**

**(**Както е добавено, към Чл.1, ал.1 т. 10. по доло като **пример**. Мотива е, тъй като на практика се оказва, че пчелите са най чувствителни, и при пръскания с препарати дават най много жертви въпреки, че от литературата и нормативната уредба се приравняват към раздел "Животни" и, че са животински организми, принадлежащи към видове, които традиционно се хранят, отглеждат или консумират от човека. Практиката обаче налага, пчелите в случая да се разглеждат, като по уязвими и значими от някои други живи организми :)

Чл. 1, ал. (1) т. 10. изискванията към активните вещества, антидоти, синергисти, коформуланти и продукти за растителна защита (ПРЗ), режима на изпитване, разрешаване и ограничаване, с цел защита здравето на хората, «**пчелите**», животните и опазване на околната среда ;

 **2- Да се разменят текстовете на ал. (1) и ал. (2)** от Чл. 2, **като текста на ал. (2) стане текст на ал. (1), и от ал.1 като текст на ал.2 . Както следва:**

 (1) **Министърът на земеделието и храните провежда държавната политика в областта на растителната защита.** . (2)**Българската агенция по безопасност на храните (БАБХ) осъществява контролните, диагностичните, научно-приложните и разпоредителните дейности по този закон.**

 **3- Да се добави към текста на т.14 от** Чл.2, ал (3),: методично ръководство и обучение на земеделски производители, професионални потребители, дистрибутори и консултанти, свързани с приложението на продукти за растителна защита, «**както и опресняване на знанията ежегодно.»**

 **4- Да се добави ал.2 нова, към** Чл. 4**. . (1)** За извършване на дейностите по този закон, за издаване на разрешения и удостоверения, за извършване на дейностите по контрола, за лабораторните изследвания и в другите предвидени от закона случаи, се събират такси съгласно Тарифата за таксите, които се събират от Българската агенция по безопасност на храните (приета с ПМС № 375 от 30.12.2011 г., обн. ДВ. бр. 1 от 2012 г.). **. (2) При доказване нарушения на Закона и наредбите, разходите по вземането, изпращането на пробите до лабароториите, в страната и чужбина да се изплащат от виновната страна. 1.Техническите средства, с които е извършено третирането с препарати се задържат до изясняване на случая, или плащане на гаранции, разходи, и обезпечения.**

 (Мотиви - Практиката показва, че много от нарушенията с натровени пчели, остават не разкрити и санкционирани поради това, че разходите по изпращане и изследване на пробите , са за сметка на пчеларите. Ощетени останали без пчели, те отказват да плащат без вина разходи за доказване чрез тромавите съдебни процедури. Виновниците поощрени като недосегаеми, продължават с поредица от, подобни нарушения .)

**5- Да се добави нова ал.6, към** Чл.5

 **(6) Публичен регистър, съгласно Чл.5, ал5 , в който се вписват всеки един собственик на земеделска земя или арендатор, както местоположението на всеки един пчелин**

**1. собственика на земеделска земя или арендатор се задължава да попълват този регистър, поне 7 дни преди всяко третиране на земеделски площи с продукти за растителна защита посочват, вида на техниката за третиране, препарата с който ще се извършва третирането, карентния срок и скици на площите, подлежащи на третиране.**

**2. пчеларите, посочват метода, по който желаят да бъдат информирани - SMS и (или) E-Mail, който да съдържа информация, за предстоящото третиране, в заявлението си за регистриране на пчелина.**

**3. Сървъра на публичния регистър автоматично оповестява, не по-рано от 72 часа преди предстоящото третиране всички пчелари, намиращи се в 3-километровата зона, както и Общините, землищата на които се намират в тази зона.**

**4. Системата на регистрация, уведомяване и установяване на причинените щети и статистика, се регламентира с Наредба към този закон, като не заменя изискването за уведомяване, писмено и по телефон, цитирано в Чл.9 от Наредба №15.**

*(Мотивите за това предложение са, че по този начин е възможно в обозримо бъдеще да се създадат условия лесен и достъпен начин за комуникация между Арендаторите и собствениците на земя от една страна - контролните органи и пчеларите от друга. Регистрацията на всяко едно третиране ще е и от полза за контролните органи. Считаме, че това ще мотивира спазването на разпоредбите, тъй като не изисква големи финансови ресурси. Но подържаме тезата ,че телефонното обаждане е най бързо и ефективно, а писменото уведомяване с подпис и печат е най зачитано в съда, представено от пчеларя, Общината или възложителя /арендатор/.)*

 **6 - Да се добави текста на т. 6 и т. 8** към Чл. 7:

6.да осъществяват контрол върху изпитвания с неразрешени продукти за растителна защита „**и по отношение на пчеларството”** с научноизследователска и експериментална цел. . 8. да вземат контролни проби от продукти за растителна защита и работни разтвори, торове, почви, води, растения**, пчелни** и растителни продукти, за извършване на лабораторни анализи във връзка с контролните дейности по този закон и за изпълнение на мониторингови програми;

**7- Да се добави текста на** Чл.10, ал. (1): Опазването на земеделските култури от икономически важните вредители се извършва съгласно принципите на Добрата растителнозащитна практика (ДРЗП) по реда на тази глава и по ред и условия, определени с наредба на министъра на земеделието и храните, „**както и с участието на представители от пчеларския бранш.”**

**8- Да се добави текста на** Чл. 11, ал. (3): Специфичните принципи за интегрирано управление на вредителите се определят в Ръководства, които се разработват и утвърждават по реда на наредба на министъра на земеделието и храните, и се публикуват в интернет страницата на Българската агенция по безопасност на храните, „**с участието на представители от пчеларския бранш”**.

**9- Да се добави т.7 към** чл.73.(1)Съответствието с изискванията, определени в чл. 29, параграф 1 на Регламент (ЕО) № 1107/2009, се установява с извършването на експертни оценки на:

1. биологичните характеристики на продукта;

2. физични, химични и технически свойства на активното вещество и продукта и аналитични методи;

3. остатъчните количества на активните вещества и продукта;

4. екотоксикологичните характеристики на активното вещество и продукта;

5. токсикологичните характеристики на активното вещество и продукта;

6. поведението на продукта в околната среда.

 **„7. Токсичност за пчелите”.**

*(Мотивите за това предложение са, че често се разрешават за употреба препарати без да се държи сметка за токсичността им по отношение на пчелите.)*

**10- Да се добави т. 4 към** чл. 79, ал.(3):

(3) Етикетът на преопакованите продукти за растителна защита съдържа информацията на етикета на оригиналния продукт и:

1. идентификационни данни за лицето, извършило преопаковането;

2. датата на производство на продукта и датата, на която е извършено преопаковането му;

3. партиден номер на оригиналния продукт и партиден номер на преопакования продукт.

**4. Етикетирането на малките опаковки да се съобразява с:**

**а)- разходни норми за литри разтвор.**

**б)- записани четливо и с по-едър шрифт, едно до друго дата на производство, срок на годност и карентен срок.**

**в)- надписите да са устойчиви при намокряне.**

*(Мотивите за това предложение са, че потребителите третират малки площи и преизчисляването от декар за една пръскачка от няколко литра е трудно за тях. Етикетът трябва да е съобразен с нуждите на потребителя.)*

 **11- Да се добави текста на** Чл. 82, ал. (2): Лицата, които употребяват продукти за растителна защита в рамките на професионалната си дейност съхраняват документацията, удостоверяваща употребените продукти за растителна защита по търговски наименования, „**използвана доза и количества, вида на третираните култури**” най-малко три години от датата на съставяне на съответния документ.

**12- Да се добави ал. (2)** към чл. 128:

 **(1)** Българската агенция по безопасност на храните може да преразгледа разрешение за пускане на пазара и употреба на продукти за растителна защита по всяко време преди да е изтекъл срока му, когато са налице допълнителни данни съгласно чл. 44, параграф 1 от Регламент (ЕО) № 1107/2009, водещи до съмнение, че той не отговаря на условията по чл. 29 на Регламент (ЕО) № 1107/2009.

**(2) Българската агенция по безопасност на храните възлага проучване у нас и ползва чуждестранен опит относно въздействието на нектара и прашеца върху пчелите от растения, чиито семена са третирани с ПРЗ. Резултатите от въздействието върху пчелите задължително се вземат предвид при разрешаване употребата на третирани семена със съответните ПРЗ.**

**13- Да се допълни текста на ал. 2 и добави нова ал. (3) и ал.(4)** към чл. 218:

(1) Продуктите за растителна защита се употребяват:

1. в съответствие с разрешената им употреба и при спазване на условията и указанията, посочени върху етикетите;

2. по начин, който не допуска увреждането на други растения и растителни продукти и не застрашава здравето на хората, **пчелите** и животните или околната среда.

(2) Условията, редът и начинът за употреба на продуктите за растителна защита се определят с „**Наредба 15” в сила от 08.04.2004г.** и Наредба **за разрешаване на продукти за растителна защита,** на министъра на земеделието и храните, в сила от 01.09.2006г., **„които се съгласуват с представители на пчеларския бранш.”** . «**(3) ОБДХ издава разрешение за третиране с продукти за растителна защита след представяне на Удостоверение от Общините на населените места, чиито землища се намират в радиус на три километра от площите подлежащи на третиране, че са изпълнени разпоредбите наЧл.10 от Наредба № 15 от 2004 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности.”**

*(Мотивите са, че досега обработващите земеделски земи, собственици и арендатори, както и обслужващите ги агроспециалисти не смятаха, че носят отговорност по опазване на пчелите от отравяне, и не спазваха изискванията по Чл9 и Чл.10 от Наредба №15. Считаме, че по този начин възможностите за злоупотреби значително ще се ограничат.)*

 **(4) В съответствие изискванията на Закона, при нарушенията му третиранията се прекратяват от упълномощени лица на ОДБХ със Заповед на Министъра на МЗХ.** . **1- за прекратяването на нерагламентирани растителнозащитни мероприятия, при нужда те ползват помощ от органите на власта, като се прилагат предписанията – за престъпно деяние . . 2. при създадена предпоставка, или наличие на смъртни случаи на хора, пчели или животни, ангажират задължените за вземане и пращане на нужните проби за анализ в акредитирани лабаратории с придружително писмо.**

*(Мотивите ни за упълномощаване на лица от ОДБХ е, че те са в компетенцията си да разрешават пръсканията - така и ако бъдът упълномощени да ги прекратяват като нерегламентирани растителнозащитни мероприятия, това ще е компетентно приложено, като мярка. Спор не може да има, че убиването на жив организъм си е престъпление и ако някои действия са предпоставка, или причина за смъртни случаи, то това е престъпление срещу което трябва да има незабавно действие.)*

 **14- Да се добавят нови, ал.1 с точка 5, и ал. (2) с точки 1 и 2** към чл. 219:

 **(1)** Забранява се:

 1. употребата и съхранението с цел употреба на неразрешени или негодни продукти за растителна защита;

2. употребата на продукти за растителна защита при култури и срещу вредители, които не са в обхвата на разрешената употреба;

3. приложението на продукти за растителна защита в доза/количество или концентрация, която надвишава максималната разрешена доза/количество на единица площ или процент на работния разтвор при съответната употреба;

4. прибирането на земеделската продукция преди изтичането на карантинния срок на употребените продукти за растителна защита, посочен върху етикета.

**5. употреба за растителна защита и препарати за дезинфекция и дезинсекция върху земеделски и горски куртури, трайни и крайпътни насъждения и медоносна растителност, намиращи се във фаза на цъфтеж и през период на отделяне на мана съгласно** **чл. 32 и чл. 33 от Закона за пчеларството**

 **„(2) В изключителни случаи, при наличие на заповед от Министъра на МЗХ за обявяване на** **каламитет или епифитотия - директора на ОДБХ може да разреши третиране, върху земеделски и горски култури, трайни и крайпътни насаждения и медоносна растителност, намиращи се във фаза на цъфтеж и през периода на отделяне на мана, при стриктно спазване на изискванията:**

 **1. на Наредба № 15 от 2004 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности. Третирането може да бъде извършено само с препарати щадящи пчелите.**

**2.Списъкът с препаратите, които могат да се използват при третиране върху земеделски и горски култури, трайни и крайпътни насаждения и медоносна растителност, намиращи се във фаза на цъфтеж се утвърждава със заповед на изпълнителният директор на Българската агенция по безопасност на храните.”**

*(Мотивите за това предложение са, че през последните години се наблюдава масово третиране на посевите от рапица във фаза на цъфтеж с препарата Нуреле и с други, силно отровни за пчелите препарати. Пораженията , които тези препарати нанасят са сериозни и с продължителен ефект. Ползата от прилагане на подобна разпоредба ще е както за пчеларите, така и за земеделските производители. Разходите направени за ползването на малко по-скъпите, но щадящи пчелите препарати ще се възвърнат неколкократно от увеличените в следствие на пчелоопрашването добиви, които при рапицата достигат до 30 %)*

 **15- Да се добави нова т. 5 към ал. (2)** на чл. 234:

**„5. Удостоверение от Общините, чиито землища се намират в радиус на три километра от площите подлежащи на третиране, че са изпълнени разпоредбите на Чл.10 от Наредба № 15 от 2004 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности.”**

*(Причината за това наше предложение е, че мнозинството от извършващите такива мероприятия масово нарушават разпоредбите на горепосочената наредба. Считаме, че по този начин, като се посочва при всички видове разрешения, те ще бъдат заинтерисовани да я спазват.)*

**16- Да се добави текста на** чл. 248, ал. (1):Българската агенция по безопасност на храните организира изготвянето, съгласуването и приемането на Национален план за действие за устойчива употреба на пестициди, съвместно с експерти от специализираните дирекции на Министерство на земеделието и храните, Министерство на околната среда и водите, други компетентни държавни органи, «**Научноизследователски институти и ВУЗ» ,** браншови организации, неправителствени организации и **«по пчеларството, както и»** заинтересовани групи.

 **17- Да се добави текста на** чл. 273, т.1: водят записи за употребените количества и видове минерални и органични торове, подобрители на почвата и биологично активни вещества за всяко поле «**и култура»**, по образец;

**18- Да се добави текста на** чл. 291, **„Не се изплащат субсидии, национални доплащания, помощи и др. за стопанската година**”, **при неспазване** **изискванията на Наредба № 15 от 2004 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности. На посочените нарушители им се налагат и глоби както следва:**

(1): За груби нарушения свързани със замърсяване на околната среда и представляващи риск за здравето на човека, „**пчелите** и **животните**” на физическите лица се налага глоба в размер 5000 лева.

 (2) Когато нарушенията по ал. 1 са извършени от юридическо лице или едноличен търговец, се налага имуществена санкция в размер от 5000 до 15 000 лева.

 *(Считаме, че с това предложение се създава достатъчна заинтерисованост към физичиските и юридически лица, при извършване на растителнозащитни мероприятия да опазват, здравето на хората, пчелите и животните.)*

 **Уважаема, професор Бъчварова,**

Искрено се надяваме, ръководената от Вас комисия да вземе под внимание представените предложения. Опазването на пчелите е от съществено значение както за запазването на видовото многообразие, така и за опрашването на културните насаждения, ползата от което като стойност е хиляди пъти по-голяма от стойността на добитите от пчелите пчелни продукти.

 С Уважение:

 Янко Иванов Янков ................. Инж. Стефан Маринов Стефанов................

 зам. Председател на СБП Генерален секретар

 Председател на Балканската федерация по пчеларството

На Областна пчеларска организация Председател на БПС 1899г. гр. Варна - СБП

 Иван Николов Кожухаров.................

Димитър Христов Бонев................ зам.председател на НАПП Председател на /национална асоциация по

 Областния пчеларски съвет професионално пчеларство/

Гр. Пловдив - СБП

 Петя Иванова .................... Д-р Йордан Викторов Христов............... Председател

Секретар на ННАП /национална на НСЖП /национално сдружение на

научна асоциация по пчеларство/ на жените пчелари./

Даниела Челебиева .................... Ради Желязков Радев ..............

Член на УС на СБП и Председател Специалист международно право

На Областна пчеларска организация

Гр.Шумен Недялка Христова Станкова ............. Инж.Христо Стойков Христов ............... НСЖП Зам.Председател Областна пчеларска . . .. ПавловаСтоилова.................. Елена .

организация – Гр.Шумен - СБП Председател Областна пч.орг.Търговище- СБП